Seg tama nniḍen ad d-naf tullist i yellan d yiwet n tewsit seg tewsatin n uḍris ullis, tawsit-a tban-d deg yiseggasen n 40 s tira n Belad At Ali, ɣas akken deg tallitnni ula d netta ur iṣennef ara iḍrisen-is ɣer tewsit-a, d azɣan aseklan i yefkan talalit n tullist d tewsatin nniḍen i Belad At Ali, meḥsub d netta i yuran i tikkelt tamezwarut tiwsatin-a tatrarin, iḍrisen n tullist i yura Belad At Ali yella  Jeddi akked Tafunast igujilen, maca tullist i d-ibanen s wudem unṣib d tin yura BOUAMARA Kamel deg useggas n 1998 isemma-as  Nukni d wiyaḍ. Syin ɣur-s rnan-d wammuden nniḍen.